ประชาชนชาวลำพูนร่วมชมมหรสพสมโภช เนื่องในโอกาสมหามงคล พระราชพิธีบรมราชาภิเษก
บรรยากาศในค่ำคืนวันที่ 4 งานมหรสพสมโภช เนื่องในโอกาสมหามงคล พระราชบรมราชาภิเษก จังหวัดลำพูน คึกคัก
            บรรยากาศในงานมหรสพสมโภช เนื่องในโอกาสมหามงคล พระราชบรมราชาภิเษก จังหวัดลำพูน ในวันที่ 25 พฤษภาคม 2562 มีประชาชน เดินทางมาร่วมรับชมมหรสพกันอย่างต่อเนื่อง ซึ่งในวันนี้จะมีการแสดงกลองชัยมงคล ร่วมกับการแสดงฟ้อนนกยูง ฟ้อนดาบ ฟ้อนเจิง จากเครือข่ายวัฒนธรรม อำเภอลี้ , การแสดงฟ้อนอลังการล้านนาร่วมฟ้าบารมี และฟ้อนกะเหรี่ยงผ้าทอ จากโรงเรียนวัดพระบาทห้วยต้ม , การแสดงฟ้อนราชมาลา มหาวชิราลงกรณ จากโรงเรียนเฉลิมพระเกียรติ 48 พรรษา , การแสดงฟ้อนสิบสองปันนา จากอำเภอเวียงหนองล่อง , การแสดงวงดนตรีโฟล์คซอง จากเครือศิลปินเมืองลำพูน และการแสดงมหกรรมขับซอ จากสมาคมศิลปินขับซอล้านนา
            สำหรับในวันนี้ ( 26 พฤษภาคม 2562 ) จะมีการแสดงชุดฟ้อนเฉลิมมิ่งมงคล เทิดไท้องค์ราชาและดนตรีพื้นเมือง จากโรงเรียนส่วนบุญโญปถัมภ์ลำพูน , การแสดงฟ้อนแห่แค่หลวงและฟ้อนเทิดพระเกียรติฯ รัชกาลที่ 10 จากโรงเรียนธีรกานต์บ้านโฮ่ง , การแสดงจ๊อยเทิดพระเกียรติ และการแสดงชุดเบิกฟ้าหริภุญชัย แระกอบรีวิว จากเครือข่ายชุมชนคุณธรรมน้อมนำปรัชญาเศรษฐกิจพอเพียง , การแสดงกลองสะบัดชัย ฟ้อนคีตมองเซิงรื่นเริงใจ ฟ้องผาง โดยเยาวชนจากศูนย์การเรียนรู้สืบสานลายเมืองห้วยปูคำ และมหกรรมกลองล้านนา และการแสดงชุดฟ้อนสลุงอวยชัย ฟ้อนเล่าขานตำนานเมืองลำพูน ฟ้อนสกุลตราราชบพิตรสถิตสมัยอวยชัยแสงประทีป ฟ้องหางนกยูง และฟ้อนโคมคำฟ้า โดยเครือข่ายสภาวัฒนธรรมจังหวัดลำพูนและกลุ่มเยาวชนหลังถ้ำศิลป์

          จึงขอเชิญชวนประชาชนร่วมรับชมมหรสพ และการแสดงต่างๆได้ทุกวันตั้งแต่เวลา 17.00 น. เป็นต้นไป ณ บริเวณด้านหน้าศาลากลางจังหวัดลำพูน จนถึงวันที่ 28 พฤษภาคม 2562 โดยทั่วกัน .